ΑΠΟΦΑΣΗ ΤΗΣ ΕΠΙΤΡΟΠΗΣ της 13ης Μαρτίου 1995 σχετικά με τη συμπληρωματική χρηματοδοτική ενίσχυση της Κοινότητας η οποία χορηγείται στο πλαίσιο εξάλειψης της κλασικής πανώλης των χοίρων στη Γερμανία (Το κείμενο στη γερμανική γλώσσα είναι το μόνο αυθεντικό) (95/79/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 3 παράγραφος 4,

Εκτιμώντας:

ότι η Επιτροπή εξέδωσε την απόφαση 94/189/ΕΚ της 18ης Μαρτίου 1994 σχετικά με τη χρηματοδοτική ενίσχυση της Κοινότητας στο πλαίσιο εξάλειψης της κλασικής πανώλης των χοίρων στη Γερμανία (3) 7 ότι η χρηματοδοτική ενίσχυση της Κοινότητας χορηγείται για την εξάλειψη των κρουσμάτων κλασικής πανώλης των χοίρων τα οποία εμφανίσθηκαν στη διάρκεια της περιόδου: Ιούλιος - Δεκέμβριος 1993 7

ότι σημειώθηκαν νέα κρούσματα κλασικής πανώλης των χοίρων στη Γερμανία, κατά το 1994 7 ότι κρίθηκε αναγκαίο να συνεχιστεί η δράση εξάλειψης, λαμβάνοντας υπόψη ότι η νόσος αυτή αποτελεί σοβαρό κίνδυνο για τον πληθυσμό των χοίρων στην Κοινότητα, κυρίως με νέα χρηματοδοτική συμμετοχή της Κοινότητας για την αντιστάθμιση των ζημιών που υπέστησαν οι κτηνοτρόφοι 7

ότι, μόλις επισημοποιήθηκε η διάγνωση της νόσου, οι γερμανικές αρχές έλαβαν τα κατάλληλα μέτρα, συμπεριλαμβανομένων και εκείνων που αναφέρονται στο άρθρο 3 παράγραφος 2 της απόφασης 90/424/ΕΟΚ 7 ότι οι γερμανικές αρχές κοινοποίησαν τα μέτρα αυτά 7

ότι πληρούνται οι όροι για νέα χρηματοδοτική συμμετοχή της Κοινότητας 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Γερμανία μπορεί να λάβει συμπληρωματική χρηματοδοτική συνδρομή από την Κοινότητα για τα κρούσματα κλασικής πανώλης των χοίρων που σημειώθηκαν στο έδαφός της από την 1η Ιανουαρίου έως τις 31 Δεκεμβρίου 1994. Η χρηματοδοτική συνδρομή της Κοινότητας καλύπτει:

- 50 % των εξόδων που έχει αναλάβει η Γερμανία για να αποζημιώσει τους ιδιοκτήτες για τη σφαγή και την καταστροφή των χοίρων και ενδεχομένως των προϊόντων των,

- 50 % των εξόδων που έχει αναλάβει η Γερμανία για τον καθορισμό, την απεντόμωση και την απολύμανση των εκμεταλλεύσεων και του εξοπλισμού των,

- 50 % των εξόδων που έχει αναλάβει η Γερμανία για να αποζημιώσει τους ιδιοκτήτες για την καταστροφή των μολυσμένων ζωοτροφών και του εξοπλισμού τους.

Άρθρο 2

1. Η χρηματοδοτική συμμετοχή της Κοινότητας χορηγείται μετά την υποβολή των δικαιολογητικών εγγράφων.

2. Τα δικαιολογητικά έγγραφα που αναφέρονται στην παράγραφο 1, υποβάλλονται από τη Γερμανία, το αργότερο έξι μήνες μετά την κοινοποίηση της παρούσας απόφασης.

3. Ωστόσο, είναι δυνατόν να χορηγηθεί στη Γερμανία, κατόπιν αιτήσεώς της προκαταβολή ύψους 3 εκατομμυρίων Ecu.

Άρθρο 3

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Βρυξέλλες, 13 Μαρτίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 224 της 18. 8. 1990, σ. 19.

(2) ΕΕ αριθ. L 168 της 2. 7. 1994, σ. 31.

(3) ΕΕ αριθ. L 89 της 6. 4. 1994, σ. 30.